section_heading: Formula 1
paragraph_text: Od 1946. do 1949. Velika nagrada Belgije se vozila tri puta po pravilima Formule 1, ali tih godina nije bilo organiziranog natjecanja. Svjetsko automobilističko prvenstvo za vozače, danas poznato kao Formula 1, započelo je 13. svibnja 1950. utrkom na Silverstoneu, a Belgija je 18. lipnja bila peta od ukupno sedam utrka te godine. Utrkom su dominirali Juan Manuel Fangio i Nino Farina u Alfa Romeu, a pobjednik je bio Fangio. Utrka se nije održala 1957. zbog nedostatka novca, zahvaljujući ekstremnim cijenama goriva u Belgiji i Nizozemskoj koje je uzrokovala Sueska kriza 1956. Spa-Francorchamps je 1958. dobila nove zgrade i infrastrukturu, novi asfalt i širu startno ciljnu ravninu, Tony Brooks je u Vanwallu pobijedio ispred momčadskog kolege Stirlinga Mossa.<small><ref> [https://maxf1.net/kalendar-2021/belgija/ VN Belgije, Spa Francorchamps, 29. 08. 2021.] MAXF1 Pristupljeno 26. kolovoza 2021. </small> Sljedeće 1959. utrka se opet nije održala zbog spora organizatora oko novca.